CELEX: 62013TN0550
Language: lt
Date: 2013-10-15 00:00:00
Title: Byla T-550/13: 2013 m. spalio 15 d. pareikštas ieškinys byloje Graikijos Respublika prieš Europos Komisiją

21.12.2013   
            
            
               LT
            
            
               Europos Sąjungos oficialusis leidinys
            
            
               C 377/17
            
         2013 m. spalio 15 d. pareikštas ieškinys byloje Graikijos Respublika prieš Europos Komisiją
   
   (Byla T-550/13)
   2013/C 377/40
   Proceso kalba: graikų
   
      Šalys
   
   
      Ieškovė: Graikijos Respublika, atstovaujama I. Chalkias, X. Basakou ir A. Vasilopoulou
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti galutinį 2013 m. rugpjūčio 13 d. Komisijos įgyvendinimo sprendimą dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2013) 5225) (OL L 219, p. 49, tiek, kiek jis susijęs su Graikijos Respublika), ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šiais pagrindais.
   
               1.
            
            
               Pirmajame ieškinio pagrinde, susijusiame su paramos persikų ir kriaušių perdirbimui schemos pataisa, Graikijos Respublika teigia, kad pataisų taikymas 2013 m., po daugiau kaip ketverių metų Komisijos neveikimo, dėl kontrolės sistemos trūkumų, susijusių su 2006 ir 2007 m. finansiniais metais ir konstatuotų dar 2008 m., pažeidžia bendruosius teisinio saugumo, protingų terminų ir Komisijos veikimo nedelsiant principus, nes procedūros trukmė yra nepateisinama ir pernelyg ilga, o tai, esant dabartinei finansinei situacijai, daro žalą Graikijos Respublikai ir finansiniu atžvilgiu buvo visiškai nelaukta.
            
         
               2.
            
            
               Antrajame ieškinio pagrinde, susijusiame su paramos persikų ir kriaušių perdirbimui schemos pataisa, Graikijos Respublika tvirtina, kad dėl fakto klaidos ir absoliučiai nepakankamo motyvavimo Komisija padarė išvadą, jog nebuvo atlikti du pagrindiniai patikrinimai, ir pasiūlė fiksuotą 10 % dydžio pataisą, nors toks procentinis dydis jokiu būdu negali būti didesnis nei 5 %, kuris taikomas tais atvejais, kai konstatuojami trūkumai pagrindinių patikrinimų atveju.
            
         
               3.
            
            
               Trečiajame ieškinio pagrinde, susijusiame su pataisa „POSEI — Mažos salos Egėjo jūroje“ srityje, Graikijos Respublika teigia, kad Komisijos sprendime nepateikta konkrečių motyvų, kurie pateisintų pritaikytą pataisą.